अर्थशास्त्रम्/अधिकरणम् ७/अध्यायः ३
विजिगीषुः शक्त्य्-अपेक्षः षाड्गुण्यं उपयुञ्जीत   ।। ०७.३.०१  ।।
 सम-ज्यायोभ्यां संधीयेत । हीनेन विगृह्णीयात्  ।। ०७.३.०२  ।।
 विगृहीतो हि ज्यायसा हस्तिना पाद-युद्धं इवाभ्युपैति   ।। ०७.३.०३  ।।
 समेन चऽमं पात्रं आमेनाहतं इवौभयतः क्षयं करोति   ।। ०७.३.०४  ।।
 कुम्भेनैवाश्मा हीनेनएक-अन्त-सिद्धिं अवाप्नोति   ।। ०७.३.०५  ।।
 ज्यायांश्चेन्न संधिं इच्छेद्दण्ड-उपनत-वृत्तं आबलीयसं वा योगं आतिष्ठेत्  ।। ०७.३.०६  ।।
 समश्चेन्न संधिं इच्छेद्यावन्-मात्रं अपकुर्यात्तावन्-मात्रं अस्य प्रत्यपकुर्यात्  ।। ०७.३.०७  ।।
 तेजो हि संधान-कारणं   ।। ०७.३.०८  ।।
 नातप्तं लोहं लोहेन संधत्त इति   ।। ०७.३.०९  ।।
 हीनश्चेत्सर्वत्रानुप्रणतस्तिष्ठेत्संधिं उपेयात्  ।। ०७.३.१०  ।।
 आरण्योअग्निरिव हि दुःख-अमर्षजं तेजो विक्रमयति   ।। ०७.३.११  ।।
 मण्डलस्य चानुग्राह्यो भवति   ।। ०७.३.१२  ।।
 संहितश्चेत्"पर-प्रकृतयो लुब्ध-क्षीण-अपचरिताः प्रत्यादान-भयाद्वा नौपगच्छन्ति" इति पश्येद्द्हीनोअपि विगृह्णीयात्  ।। ०७.३.१३  ।।
 विगृहीतश्चेत्"पर-प्रकृतयो लुब्ध-क्षीण-अपचरिता विग्रह-उद्विग्ना वा मां नौपगच्छन्ति" इति पश्येज्ज्यायानपि संधीयेत । विग्रह-उद्वेगं वा शमयेत्  ।। ०७.३.१४  ।।
 व्यसन-यौगपद्येअपि "गुरु-व्यसनोअस्मि । लघु-व्यसनः परः सुखेन प्रतिकृत्य व्यसनं आत्मनोअभियुञ्ज्याद्" इति पश्येज्ज्यायानपि संधीयेत   ।। ०७.३.१५  ।।
 संधि-विग्रहयोश्चेत्पर-कर्शनं आत्म-उपचयं वा नाभिपश्येज्ज्यायानप्यासीत   ।। ०७.३.१६  ।।
 पर-व्यसनं अप्रतिकार्यं चेत्पश्येद्द्हीनोअप्यभियायात्  ।। ०७.३.१७  ।।
 अप्रतिकार्य-आसन्न-व्यसनो वा ज्यायानपि संश्रयेत   ।। ०७.३.१८  ।।
 संधिनाएकतो विग्रहेणएकतश्चेत्कार्य-सिद्धिं पश्येज्ज्यायानपि द्वैधी-भूतस्तिष्ठेत्  ।। ०७.३.१९  ।।
 एवं समस्य षाड्गुण्य-उपयोगः   ।। ०७.३.२०  ।।
 तत्र तु प्रतिविशेषः   ।। ०७.३.२१  ।।
 प्रवृत्त-चक्रेणऽक्रान्तो राज्ञा बलवताअबलः  । ।। ०७.३.२२अ ब  ।।
 संधिनाउपनमेत्तूर्णं कोश-दण्ड-आत्म-भूमिभिः   ।। ०७.३.२२च्द्  ।।
 स्वयं संख्यात-दण्डेन दण्डस्य विभवेन वा  । ।। ०७.३.२३अ ब  ।।
 उपस्थातव्यं इत्येष संधिरात्म-आमिषो मतः   ।। ०७.३.२३च्द्  ।।
 सेना-पति-कुमाराभ्यां उपस्थातव्यं इत्ययं  । ।। ०७.३.२४अ ब  ।।
 पुरुष-अन्तर-संधिः स्यान्नऽत्मनाइत्यात्म-रक्षणः   ।। ०७.३.२४च्द्  ।।
 एकेनान्यत्र यातव्यं स्वयं दण्डेन वाइत्ययं  । ।। ०७.३.२५अ ब  ।।
 अदृष्ट-पुरुषः संधिर्दण्ड-मुख्य-आत्म-रक्षणः   ।। ०७.३.२५च्द्  ।।
 मुख्य-स्त्री-बन्धनं कुर्यात्पूर्वयोः पश्चिमे त्वरिं  । ।। ०७.३.२६अ ब  ।।
 साधयेद्गूढं इत्येते दण्ड-उपनत-संधयः   ।। ०७.३.२६च्द्  ।।
 कोश-दानेन शेषाणां प्रकृतीनां विमोक्षणं  । ।। ०७.३.२७अ ब  ।।
 परिक्रयो भवेत्संधिः स एव च यथा-सुखं   ।। ०७.३.२७च्द्  ।।
 स्कन्ध-उपनेयो बहुधा ज्ञेयः संधिरुपग्रहः  । ।। ०७.३.२८अ ब  ।।
 निरुद्धो देश-कालाभ्यां अत्ययः स्यादुपग्रहः   ।। ०७.३.२८च्द्  ।।
 विषह्य-दानादायत्यां क्षमः स्त्री-बन्धनादपि  । ।। ०७.३.२९अ ब  ।।
 सुवर्ण-संधिर्विश्वासादेकी-भाव-गतो भवेत्  ।। ०७.३.२९च्द्  ।।
 विपरीतः कपालः स्यादत्यादान-अभिभाषितः  । ।। ०७.३.३०अ ब  ।।
 पूर्वयोः प्रणयेत्कुप्यं हस्त्य्-अश्वं वा गर-अन्वितं   ।। ०७.३.३०च्द्  ।।
 तृतीये प्रणयेदर्थं कथयन्कर्मणां क्षयं  । ।। ०७.३.३१अ ब  ।।
 तिष्ठेच्चतुर्थ इत्येते कोश-उपनत-संधयः   ।। ०७.३.३१च्द्  ।।
 भूम्य्-एक-देश-त्यागेन शेष-प्रकृति-रक्षणं  । ।। ०७.३.३२अ ब  ।।
 आदिष्ट-संधिस्तत्रैष्टो गूढ-स्तेन-उपघातिनः   ।। ०७.३.३२च्द्  ।।
 भूमीनां आत्त-साराणां मूल-वर्जं प्रणामनं  । ।। ०७.३.३३अ ब  ।।
 उच्छिन्न-संधिस्तत्रैष्टः पर-व्यसन-काङ्क्षिणः   ।। ०७.३.३३च्द्  ।।
 फल-दानेन भूमीनां मोक्षणं स्यादवक्रयः  । ।। ०७.३.३४अ ब  ।।
 फल-अतिमुक्तो भूमिभ्यः संधिः स परिदूषणः   ।। ०७.३.३४च्द्  ।।
 कुर्यादवेक्षणं पूर्वौ पश्चिमौ त्वाबलीयसं  । ।। ०७.३.३५अ ब  ।।
 आदाय फलं इत्येते देश-उपनत-संधयः   ।। ०७.३.३५च्द्  ।।
 स्व-कार्याणां वशेनएते देशे काले च भाषिताः  । ।। ०७.३.३६अ ब  ।।
 आबलीयसिकाः कार्यास्त्रिविधा हीन-संधयः   ।। ०७.३.३६च्द्  ।।